13 Reasons Why You Should Not Quit Teaching in Public Schools SAPIRO P. BAUTISTA MANHS/ AURORA 1. Marami man ang paper works na ginagawa, those aren't done without, you, benefiting from it. Wala namang empleyadong tumaas ang posisyon o nasa mataas na posisyon n'ya ngayon nang hindi nagsimula sa baba o nakaranas ng hirap sa baba. 2. PBB is obtained because we are complying with several but challenging criteria. Nahuhuli man itong ibigay sa atin, ang mahalaga, on-time naman ang sahod mo. Hindi ka ba masaya na may pera kang inaantay sa kabila ng 13th month, 14th month, PEI, Clothing Allowance, Chalk Allowance na natanggap mo na? Huwag maging "one day millionaire." 3. You won't experience overtime in your work kung may courtesy ka sa oras mo. May time management na tinatawag, sabi nga. Subukan mong gamitin. Sa pagiging late, obligasyon ng bawat empleyado na pumasok ng tama sa oras. Bahagi iyan ng tungkulin na sinumpaan mo. Ang tahanan ay tahanan. Ang paaralan ay paaralan. Read between the lines. 'Yung bata nga na late magpasa ng requirement pinagagalitan mo, ikaw pa kaya? Practice what you preach. 4. Magiging maliit ang sahod kung hindi mo ito nagagawang gamitin ng tama. Paano pa pala yung mga may mas maliit na sahod pa sa'yo pero nagagawang i-budget ng tama ang pera at nakakapag-ipon pa? 5. May mga reports na alam natin na sa simula pa lang ng school year ibinigay na. At may time table para gawin 'yun. Tamang paggamit lang ng oras, kapatid. Biglaang reports ngayon tapos deadline bukas? I beg to disagree. Baka sa school n'yo lang iyan. 6. Teachers are a catalyst of change. Kung meron man na may direct contact sa bata at sa mga magulang sa lahat ng ahensya, tayo 'yun. Mababawasan ba ang husay mo sa pagtuturo kung sa maliit na paraan ay makakatulong ka na gampanan ang trabahong ipinakisuyo ng ibang ahensya? Paano ang school building kung wala ang DPWH? Ang kalusugan mo, kung wala ang DOH? Ang safety natin sa school from natural phenomena kung wala ang training mula sa DILG? Always remember, we are interconnected to each other. Kakailanganin natin ang isa't-isa sa bawat aspeto. Huwag maging maramot. Sing the song, "Walang sinuman ang nabubuhay para sa sarili lamang..." 7. Once in your life, naranasan mong gumawa ng paraan para kumita ng pera bago ka pa man naging guro at maipuwesto sa canteen para magbenta. Bakit kailangan mong ikahiya ito kung rasonableng bahagi naman ito ng asignaturang hawak mo? May mga batang mataas ang tingin sa'yo at hindi bababa 'yun dahil lang sa tray o supot ng yelo na hawak mo. Naisip mo ba na sa ginagawa mo, maraming bata ang puwede na sumunod sa yapak mo? 8. Ang paglalabas ng sariling pera upang gamitin ito sa pagpapaganda ng iyong silid-aralan ay napaka mapagpakumbabang gawain. Huwag mong isumbat ito sa iba. Dahil sa ginagawa mo, ikaw din ang makikinabang. Kapag may mabuting naitanim, may kapaki-pakinabang na aanihin. 9. Nagrereklamo ka na walang bakasyon ang guro? Sigurado ka ba na wala talaga? Sa lahat ng empleyado ng gobyerno na sumasahod ng Abril at Mayo, tayo lang ang may pribilehiyo na hindi pumasok pero sumasahod. Naiisip mo ba 'yung phrase na 'in exigencies of service'? Iyon ang dahilan kung bakit nasa Brigada Eskwela at InSET ka. 10. Bahagi ng bawat organisasyon ang toxic na environment, toxic na trabaho, toxic na boss at toxic na colleagues. Walang departmento ang wala nang mga nabanggit at kinaiinisan mo. Gusto mo ng katahimikan mula sa mga bagay na yan? May dalawang agarang solusyon: Huwag kang magtrabaho o kaya doon ka manirahan sa gitna ng sementeryo. Ang simple ng buhay. Divert your attention to worth-doing activities. Gumawa ka ng research. Magagamit mo pa sa promotion. O kaya, maggantsilyo ka sa vacant hours mo basta siguradong tapos ka na sa lahat ng trabaho mo sa school. Tapos i-online selling mo. 11. Choice ng tao ang pagiging matandang dalaga o matandang binata n'ya. Hindi kasalanan ng propesyon mo 'yun. May mga taong masaya na kahit magisa sila. Baka kase contented na sila o kaya broken-hearted lang at natakot nang magmahal. Makita lang nilang successful at accomplished ang mga estudyante nila, fulfilled na sila. 12. Nagbabago ang qualification standards. Kaya nga may Rationalization Plan na tinatawag. Huwag mong ikumpara ang pamantayan noon sa pamantayan ngayon. Magaral ka hindi lamang sa promotion ngunit para rin sa professional and personal growth mo. Bawal ang tatamad-tamad sa panahon ngayon. 13. We are not really less valued in the country. Dahil kung less valued talaga tayo, hindi tataas ang sahod mo, hindi magbabago ang incentives mo at hindi tinutugunan ang mga hinaing mo. Mabagal man siguro ang pag-usad ngunit darating din tayo sa kung anuman ang pare-pareho nating hinahangad. Sabi nga ng isang lumang kasabihan, "Kung may tiyaga, may nilaga." Labingtatlong dahilan ngunit kulang pa 'yan. Nawa'y maunawaan mo na ang pagbabago ay hindi lamang nagmumula sa isa ngunit pinagtutulungan ng lahat. Wala akong kinakampihan sapagkat ito'y opinyon ko lamang. May mga suliranin na hindi na lalala kung sa sarili mo ginagawa mo ang pagbabago. Kung mahal mo ang bansa mo, tutulong ka at hindi mo basta iiwanan na lamang ito. Hindi iyon pagpapakamartir bagkus, ito'y pagpapakita na Pilipino ka at kaya mong umangat sa kabila ng lahat at hindi ka basta-basta aasa sa iba. Ito'y Bukas na Liham